Marco Fidel Suárez

B' e Neach-poileataigs agus riochdaire dioplòmasach à Coloimbia a bh' ann am **Marco Fidel Suárez** (Hatoviejo (Bello), 23 an Giblean 1855 - Bogotá, 3 an Giblean 1927). Bha e na cheann-suidhe eadar 1918 agus 1921. B' e an 32mh ceann-suidhe na dùthcha a bh' ann.

Rugadh Suárez ann am bochdainn ann an taigh suarach ann an Hatoviejo, faisg air Medellín. B' e mac dìolain mhnatha bhochd air an robh Rosalía Suárez agus José María Barrientos, uachdaran cumhachdail nach do dh' aithnich a mhac a-riamh. Le sin, bha dìreach sloinneadh a mhàthar aige an àite dhà a chithear mar as àbhaist anns na dùthchanan far a bheil Spàinntis ga bruidhinn. Dhùilteadh mòran dhaoine e air sgàth sin - Laureano Gómez Castro nam measg. Cha robh an t-uabhas airgead ann airson na sgoile agus b' fheudar dha seasamh aig an uinneig taobh a-muigh a' chlas airson an neach-teagaisg a chluinntinn. A dh'aindeoin sin, chaidh e dhan oilthigh agus bha e na bhall acadamaidh na dùthcha agus na bhàrd ainmeil.

Bha Suárez na shaighdear ann an Antioquia anns na 70an nuair a sgiùrsadh còmhsti sìobhalta an sgìre. Phòs e aig Isabel Orrantia y Borda ann an 1895 agus rug i dithis dhuine-cloinne dha. Chaochail a bhean ann an 1901. Dh'eug a mhàthair agus a mhac ann an 1918: bha a mhac na oileanach ann am Pittsburgh aig an àm.

B' e ball a’ Phàrtaidh Thòraidh Choloimbia a bh’ ann Suárez ged nach do thoisich e a bhith an lùib poileataigs aig àrd ìre mus robh e 41 bliadhna a dh'aois. Bha e na mhinistear an fhoghlaim fo Carlos E. Restrepo Restrepo (1911 - 1912) agus na Mhinistear nan Dùthchanan Cèin fo Miguel Abadía Méndez (1926 - 1927). Chaidh a thaghadh ceann-suidhe na dùthcha ann an 1918. Lean e polasaidhean a neartachadh an ceangail eadar Coloimbia agus Na Stàitean Aonaichte. B' e *Estrella del Norte* (Rionnag an Tuath) an t-ainm a bha air sin, air sàilleabh gu robh Suárez dhen bheachd gur e modal sònraichte a bh' anns na Stàitean a thaobh chultair agus phoileataigs. A bharrachd air sin, thoisich e siosatam nan Cìsean cosnaidh, cagar adhair agus post-adhair. Thug e sgioba dhan dùthaich a dh' ullaich na Feachdan Adhair. Leig Suárez an dreuchd dheth o chionns gum fàgadh airsan gu robh e ri cleachdaidhean coirbe.

## Ministearan
* **Rùnaire na Stàite**: Pedro Antonio Molina (1918)/Marcelino Arango (1918-1919)/Luis Cuervo Marquéz (1919-1921)/Aristóbulo Archila (1921)
* **Ministear nan Dùthchannan Cèin**: Jorge Holguin Mallarino (1918)/Pedro Antonio Molina (1918-1919)/Hernando Holguin y Caro (1919-1920)/Francisco Montaña (1920)/Laureano García Ortiz (1920-1921)/José Vicente Concha (1921)
* **Ministear nan Cìsean**: Carlos Vázquez Latorre (1918)/Marcelino Arango (1918)/Pomponio Guzman (1918-1921)/Pedro Justo Berrio (1921)
* **Ministear a' Chogaidh**: Jorge Roa (1918-1921)/Bonifacio Velez (1921) 
* **Ministear an Àiteachais agus Malairt**: Simon Araujo (1918)/Esteban Jaramillo (1918-1919)/Jesús Del Corral (1919-1921)
* **Ministear an Ionmhais**: Pedro A. López (1918)/Jorge Ancizar (1918-1919)/Esteban Jaramillo (1919-1920)/José María Pasos (1920-1921)/Laureano García Ortiz (1921)
* **Ministear an Fhoghlaim**: Emilio Ferrero (1918)/José Francisco Insignares (1918-1919)/Miguel Abadía Méndez (1919-1921)/Eduardo Restrepo Saenz (1921)
* **Ministear a' Chòmhdhail**: Rafael Del Corral (1918-1919)/Carmelo Arango (1919-1920)/Esteban Jaramillo (1920-1921)/Julian Buchelli (1921)/Esteban Jaramillo (1921)

## Iomraidhean


Roinn-seòrsa:Daoine à Coloimbia
Roinn-seòrsa:Antioquia
Roinn-seòrsa:Poileataigs